લગ્ન માટે પણ સુકન્યા અને સુવર હોવા માટે પહેલા તપાસ થાય અને પછી લગ્નનો પ્રસ્તાવ મોકલવામાં કે આપવામાં આવે. બન્ને ૧૦ મિનિટની મીટીંગ દરમ્યાન જ નોકરીના ઈન્ટરવ્યુંની જેમ તપાસી લે, એક-બીજાને સાબિત કરી લે કે આઈ એમ નાઈસ પર્સન. અને ભવિષ્ય માટે નાઈસ હસબન્ડ કે નાઈસ વાઈફ. જો ડન ન થાય એટલે કે એક-બીજા પ્રુવ ન કરી શકે તો ઘર અને સમાજમાંથી પ્રશ્નો ઉઠે, કે આટલા છોકરા કે છોકરી જોયા પછી પણ કેમ મેળ પડતો નથી ? અને જો પ્રુવ થઈ જાય કે એકબીજાને પસંદ પડી જાય તો, વળી નવી પ્રુવ કરવાની સફર શરૂ. એક પરફેક્ટ પતિ કે પત્ની જ નહિ… જમાઈ કે વહુ અને એવા અઢળક સંબંધો… નહિ તો અમુક વર્ષ પછી સાંભળવાનું કે સંભળાવવાનું બને કે, ફલાણા કે ફલાણી મારા માટે તૈયાર જ હતો કે હતી.